ODGOVORI NA PITANJA

vezana uz Poziv na dostavu projektnih prijedloga

*UP.02.3.1.03 „Jačanje poslovanja društvenih poduzetnika – faza I.“*

***10. set***

*Pitanja pristigla na esf.info@mrms.hr od 6. do 16. ožujka 2020.*

U interesu jednakog postupanja prema svim prijaviteljima, Ministarstvo rada i

mirovinskoga sustava u okviru ovog dokumenta, a čija je svrha pojasniti uvjete

natječajne dokumentacije, daje mišljenje o prihvatljivosti određenog prijavitelja,

projekta ili aktivnosti u okviru dostupnih informacija iz pitanja dostavljenih od strane

potencijalnih prijavitelja.

**Budući da je 10. prosinca 2019. godine ponovno nastupila obustava PDP-a za Skupinu 2 jer zaprimljeni projektni prijedlozi za navedenu skupinu Prijavitelja iznosima dosežu 120% ukupno raspoloživih sredstava, za vrijeme trajanja obustave ne odgovaramo na pitanja vezana za Skupinu 2 Prijavitelja.**

|  |  |  |
| --- | --- | --- |
| RB. | PITANJE | ODGOVOR |
|  | Molim pojašnjenje vezano za pokazatelje CO05 i SR207.  Naime, tvrtka ima 5 zaposlenika, a jedna od kolegica će ići na porodiljni dopust u trajanju od 3 godine. Planirali smo da jedna od aktivnosti projekta bude unaprjeđenje vještina zaposlenika (aktivnost u okviru elementa 2). Kako će kolegica biti odsutna u periodu provedbe projekta, molim informaciju hoćemo li staviti da su pokazatelji 5 ili 4 (uvjet je da CO05 i SR207 budu isti). | U okviru potpore za usavršavanje potrebno je iskazati broj zaposlenika za koje se predmetna potpora stvarno koristila, i to u periodu na koji je potpora tražena i odobrena u okviru provedbe projekta. |
|  | Zainteresirani smo za prijavu na natječaj „Jačanje poslovanja društvenih poduzetnika“ kao postojeće društveno poduzeće.  Ukoliko se naš projektni prijedlog odobri za financiranje, a prilikom provedbe se smanji broj zaposlenika (što direktno utječe na pokazatelje CO05 i SR207) postoji li mogućnost preraspodjele odobrenih sredstava između pojedinih aktivnosti ili će se smanjiti ukupni odobreni iznos projekta. | Obzirom da se iz pitanja ne može zaključiti na koju se konkretnu potporu isto odnosi, upućujemo Vas da podatke o uvjetima dodjele državnih potpora potražite u Posebnim uvjetima ugovora koji su dio natječajne dokumentacije. Naime, kretanje broja zaposlenika nije relevantno za sve vrste državnih potpora koje se dodjeljuju prijaviteljima iz Skupine 1, već samo za neke (npr. potpore za zapošljavanje).  Opći uvjeti Ugovora o dodjeli bespovratnih sredstava, čl. 20. do 22., definiraju mogućnost izmjena Ugovora. |